**НАРОДНО ЧИТАЛИЩЕ “ОТЕЦ ПАИСИЙ-1927 ”**

**с.Извор общ. Радомир обл. Перник моб.тел.:0885 92 83 27**

**СТАТУТ**

**НА VIII-ми РЕГИОНАЛЕН КОНКУРС ЗА ТРАДИЦИОННА ВЕЛИКДЕНСКА ТРАПЕЗА „ЧЕРВЕН, ЧЕРВЕН ВЕЛИКДЕН” С. ИЗВОР 2017**

/17 април 2017 г. - с.Извор, общ.Радомир/

ОРГАНИЗАТОРИ:

НАРОДНО ЧИТАЛИЩЕ „ОТЕЦ ПАИСИЙ-1927**”**

ОБЩИНА РАДОМИР, КМЕТСТВО ИЗВОР

**I. ОБЩИ ПОЛОЖЕНИЯ**

Началото на Регионалния конкурс за традиционна великденска трапеза „Червен, червен Великден” в с. Извор е през 2010 год. По инициатива на Настоятелството на НЧ „Отец Паисий-1927” с. Извор**.**

Конкурсът има състезателен характер и се провежда ежегодно по време на Великденските празници.

През 2017 год. на 17 април ще се проведе осмия конкурс.

**II. ЦЕЛИ НА КОНКУРСА :**

* Съхраняване и популяризиране на богатата традиционна обредност и кулинарните умения на българката, свързани с най-светлия християнски празник Воскресение Христово;
* Представяне традиционните великденски гозби и възможност за показност чрез участие на хора от местните общности, от региона и страната;
* Активизиране приемствеността на младото поколение и участието в приготвянето на традиционните храни, обреди и традиции;
* Утвърждаване на конкурса, като значимо събитие в културния календар на общината и в национален мащаб;
* Възможност за развитие на културен туризъм;
* С участието си в конкурса младите хора да се докосната до традицията и наследените кулинарни умения да се предадат на следващите поколения;
* Чрез уменията на бабите да се предизвика в младите хора интерес и желание към приготвянето на великденска празнична трапеза.
* Издаване на „Сборник с български традиционни великденски рецепти”, в който ще бъдат включени рецептите,участвали в кулинарната надпревара,с цел популяризиране на традиционната великденска трапеза и съхраняване на начина й на приготвяне,

**III. ОРГАНИЗАТОРИ:**

Община Радомир, Кметство и НЧ „Отец Паисий-1927” с. Извор**.**

**IV. УСЛОВИЯ ЗА УЧАСТИЕ:**

В конкурса участват с традиционни великденски гозби и автентичен фолклор, без възрастови ограничения.

**V. УЧАСТНИЦИ:**

* Читалища и други организации.
* Индивидуални изпълнители.
* Певчески групи.
* Танцови състави.
* Ансамбли

**VI. РЕД НА ПРОВЕЖДАНЕ:**

Конкурсът се провежда в рамките на един ден. Участниците ще бъдат оценявани от жури, съставено от специалисти. Участниците получават грамоти и предметни награди, а най-добре представилите се колективи диплом,парични награди и плакети.

**VII. РЪКОВОДСТВО И ФИНАНСИРАНЕ:**

Ръководството се осъществява от Организационен комитет с председател Кмета на Община Радомир. Организационният комитет работи по определен план и изготвя Указание за регламента и условията на провеждането му.

Конкурсът се реализира със средства осигурени от Община Радомир**,** Кметство и НЧ „Отец Паисий-1927” с. Извор**,** дарители и спомоществователи.

**VIII. ЗАКЛЮЧИТЕЛНИ РАЗПОРЕДБИ:**

* Организаторите на конкурса си запазват правото да използват заснетите материали от деня на конкурса за свои цели.
* Организаторите запазват правото си да правят промени в статута за настоящото и следващи издания на фестивала.

**ОРГАНИЗАЦИОНЕН КОМИТЕТ**